वलसाड़, नवसारी, तापी, सूरत और डांग पांच जिलों के लाभार्थी वलसाड़ में एकत्र होंगे। शेष जिलों में सामूहिक गृह प्रवेश विकासखंड स्तर पर आयोजित किया जायेगा। इन जिलों के लाभार्थियों को वीडियो लिंक से वलसाड के कार्यक्रम से जोड़ा जायेगा। इस समारोह से दो लाख से भी अधिक लोगों को जोडे जाने की योजना है। मोदी इस दौरान चुनिंदा लाभार्थियों को विभिन्न विकास योजनाओं जैसे दीन दयाल उपाध्याय ग्रामीण कौशल विकास योजना, मुख्यमंत्री ग्रामोदय योजना और राष्ट्रीय ग्रामीण आजीविका मिशन के तहत प्रमाण पत्र तथा रोजगार पत्र देंगे।